Invitasjon til kurs:

Buskerud

***"Konflikter i frivillige organisasjoner"***

Funkis Buskerud har gleden av å invitere medlemmer av våre organisasjoner til et viktig og aktuelt kurs.

|  |  |
| --- | --- |
| **Dato** | Lørdag 29. – kl. 12.00 søndag 30. 0ktober 2022 |
| **Sted** | Grand Hotel, Kongsberg |
| **Kursavgift** | 1200,-  |
| **Påmelding** | Påmelding sendes til buskerud@funkis.no innen **17. oktober**Påmelding må inneholde følgende informasjon:Fullt navn, fødselsdato og postnummer til hver påmeldt deltaker. Fakturaadresse (e-post holder)Bekreftelse på påmelding sendes til laget etter påmeldingsfristen. |

Kurset tar for seg temaer som hvordan konflikter oppstår, ulike typer konflikter, hvordan vi kan håndtere konflikter, og ikke minst: hvordan vi kan unngå konflikter.

De fleste med litt fartstid i organisasjonslivet vet at det fort kan oppstå uenigheter og til og med ødeleggende konflikter. Det kan skje innad i styret, mellom styret og medlemmer eller mellom enkeltmedlemmer/frivillige. Dette kurset gir dere en enkel teoretisk innføring i konflikthåndtering, men det meste av tiden vil bli brukt på å diskutere felles, praktiske utfordringer. Kurset vil bestå av innledninger (teori), diskusjoner i plenum og to gruppearbeid. Vi skal ha fokus på frivilligheten – ikke konflikter i arbeidslivet eller i private relasjoner.

Innleder er Ragnhild Rørvik som har over 20 års erfaring fra frivillige organisasjoner, og kursansvarlig er Wenche Steenstrup fra Funkis Buskerud.

**Praktisk informasjon:**

*Egenandelen på kr 1200,- inkluderer kurs med overnatting, gi beskjed dersom du ikke har behov for overnatting (egenandelen er den samme med/uten overnatting).*

*Gi beskjed dersom du har noen allergier eller andre behov for tilrettelegging for å kunne delta på kurset.*

***NB! Unngå bruk av parfyme og andre sterke dufter av hensyn til andre deltakere.***

Vi håper dere er klare for nye utfordringer og spennende diskusjoner – målet er at vi skal bruke minst mulig krefter på ødeleggende konflikter, og heller bruke våre ressurser på meningsfullt og hyggelig frivillig arbeid i laget og organisasjonen vår!

***Velkommen til kurs!***